**Beszámoló - Ellenőrző Bizottság**

**Időrendi bontás**

Rádl Attila - elnök

* 2015. 02. 16. Választmány
* 2015. 02. 17. Biológia Szakterületi Bizottság ülése
* 2015. 02. 18. Fizika Szakterületi Bizottság ülése
* 2015. 02. 20. Kémia Szakterületi Bizottság ülése
* 2015. 02. 24. Választmány
* 2015. 03. 03. Választmány

Őri Bálint - tag

* 2015. 02. 17. Tanárképzési Szakterületi Bizottság ülése
* 2015. 02. 27. Biológia Szakterületi Bizottság ülése
* 2015. 03. 03. Választmány

**Az Ellenőrző Bizottság elvégzett feladatai**

**Alapszabály**

A beküldött javaslatra egyelőre nem érkezett értékelhető reakció. Amint visszajelzést kapunk, megalkotjuk az újabb módosítókat.

**Szakterületi Bizottságok ülései**

Minden Szakterületi Bizottság ülésezett az elmúlt időszakban elsősorban a szakos mentorfelelősök megválasztása miatt. Lehetőségeinkhez mérten igyekeztünk mindegyiken jelen lenni.

**Utódképzés**

A legutóbbi eredménytelen Ellenőrző Bizottsági tag választása miatt alaposabb felkészítésben részesítettük az egyetlen újra pályázni kívánó jelöltet. Immár a megfelelő hozzáállás és háttértudás látszott a pályázón. A teszt eredményét a Küldöttgyűlésen fogjuk ismertetni.

**Levelezés és honlap**

A TTK HÖK weboldalát folyamatosan frissítettük, főképp a folyamatosan bekerülő póttagok miatt. A tisztségviselőkkel folyamatosan egyeztettünk, többször küldtünk ki tájékoztató leveleket.

**Tisztségviselői ösztöndíjak**

Csupán a februári ösztöndíjak kerültek kiutalásra addig, amíg meg nem kapjuk az állásfoglalást. Reményeink szerint hamarosan megérkezik majd a válasz, és az ebben foglaltak szerint fogunk majd eljárni.

**Titkár feladatok**

A titkár munkakörét igyekszünk teljesen átvenni, amíg üres marad a tisztségviselői pozíció. Ennek megfelelően előkészítjük az üléseket, intézzük az iktatásokat, illetve a parkolási kérelmeket.

**Tisztségviselői fogadóórák**

Lehetőségeinkhez mérhetően szemmel tartottuk a tisztségviselők fogadóóráinak megtartását, illetve elkészítettünk egy naptárat, melybe feltöltöttük ezeket a tisztség és a tisztségviselő nevével, valamint a fogadóóra helyszínével ellátva. Az elkészítés során felhívtuk a figyelmet arra, hogy az ilyen alkalomnak hetente 90 percet kell kitöltenie, továbbá, hogy a helyszín pontos megnevezése is szükséges.